5. ทรัพย์สินที่ใช้ในการประกอบธุรกิจ

5.1 สินทรัพย์ถาวรหลักที่ใช้ในการประกอบธุรกิจ

1) สินทรัพย์ถาวรที่ใช้ในการประกอบธุรกิจภายในประเทศ

สินทรัพย์ถาวร ประกอบด้วย ที่ดินและอาคาร มูลค่าสินทรัพย์ถาวร ณ วันที่ 31 ธันวาคม 2547
ประกอบด้วย ที่ดิน มูลค่า 5,591,186,078 บาท และ อาคาร มูลค่า 12,711,552,929 บาท
ทั้งนี้ แบ่งเป็นที่ตั้งของสำนักงานภายในประเทศจำนวน 619 สาขา (รวมสำนักนานาเหนือ)

2) สินทรัพย์ถาวรที่ใช้ในการประกอบธุรกิจในต่างประเทศ

บมจ. ธนาคารกรุงไทย มีสาขาเปิดดำเนินธุรกิจในต่างประเทศ รวม 6 ประเทศ 7 สาขา ได้แก่

1.  สาขาลอสแองเจลิส สหรัฐอเมริกา

2.  สาขาสิงคโปร์ สิงคโปร์

3.  สาขามุมไบ อินเดีย

4.  สาขาคุนหมิง สาธารณรัฐประชาชนจีน

5.  สาขานครหลวงเวียงจันทน์ สาธารณรัฐประชาธิปไตยประชาชนลาว

6.  สาขาพนมเปญ กัมพูชาประชาธิปไตย

7.  สาขาย่อยจังหวัดเสียมเรียบ กัมพูชาประชาธิปไตย

สินทรัพย์ถาวรที่ใช้ในการประกอบธุรกิจในต่างประเทศ ประกอบด้วย ที่ดินและอาคารของสาขา
ซึ่งที่ตั้งของสำนักงานสาขาต่างประเทศแบ่งเป็น 2 ประเภท คือ

-   ที่ดินที่เป็นกรรมสิทธิ์ของธนาคาร

สำหรับสาขาในต่างประเทศ
มีเพียงสาขาพนมเปญเพียงแห่งเดียวที่ธนาคารซื้ออาคารมีลักษณะเป็นบ้านพัก 2 ชั้น พร้อมที่ดิน
จำนวน 840 ตารางเมตร เป็นกรรมสิทธิ์ของธนาคาร ราคา ณ วันซื้อ 520,000 เหรียญสหรัฐ
โดยมีมูลค่าสุทธิของที่ดิน อาคารและอุปกรณ์ ณ วันที่ 31 ธันวาคม 2547 มีมูลค่าตามบัญชีรวม
เท่ากับ 35,474,617.43 บาท

-   การเช่าสถานที่และอัตราค่าเช่าอาคาร สถานที่ประกอบธุรกิจสาขาในต่างประเทศ

ธนาคารมีภาระผูกพันต้องชำระแก่คู่สัญญาทุกสัญญาคิดเป็นเงิน จำนวน 1,540,107.34 บาท
ต่อเดือน

3) สรุปสาระสำคัญของสัญญาเช่าระยะยาว

ธนาคารและบริษัทย่อยได้ทำสัญญาเช่าที่ดิน / อาคาร เพื่อใช้เป็นหน่วยงาน /
สำนักงานของธนาคาร และทำสัญญาเช่ารถยนต์เพื่อใช้ในกิจการของธนาคาร

ธนาคารและบริษัทย่อย มีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม 2547 ดังนี้

+------------------------+--------------+--------------+--------------+
| หน่วย: ล้านบาท           |              |              |              |
+------------------------+--------------+--------------+--------------+
| รายการ                 | 31 ธ.ค. 2547 | 31 ธ.ค. 2546 | 31 ธ.ค. 2545 |
+------------------------+--------------+--------------+--------------+
| สัญญาเช่าที่ดิน / อาคาร     | 178.9        | 178.60       | 205.50       |
+------------------------+--------------+--------------+--------------+
| สัญญาเช่ารถยนต์           | 1,100.6      | 1,054.80     | 1,050.90     |
+------------------------+--------------+--------------+--------------+
| รวม                    | 1,279.5      | 1,233.40     | 1,256.40     |
+------------------------+--------------+--------------+--------------+

4) ภาระหลักประกันของทรัพย์สิน และวงเงินหลักประกัน

ไม่มี

5.2 เงินให้สินเชื่อ

1) นโยบายการจัดชั้นสินทรัพย์

ธนาคารมีนโยบายการจัดชั้นสินทรัพย์ตามประกาศธนาคารแห่งประเทศไทย เรื่อง
สินทรัพย์ที่ไม่มีราคาหรือเรียกคืนไม่ได้ และสินทรัพย์ที่สงสัยว่าจะไม่มีราคาหรือเรียกคืนไม่ได้
ที่ออกตามความในมาตรา 15 ทวิ วรรคหนึ่ง แห่งพระราชบัญญัติ การธนาคารพาณิชย์ พ.ศ. 2505
ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการธนาคารพาณิชย์ พ.ศ. 2505
และ พ.ศ. 2528 มีเนื้อหาสาระโดยสรุปได้ ดังนี้

ธนาคารแห่งประเทศไทย จัดแบ่งสินทรัพย์ออกเป็น 2 ประเภทใหญ่ คือ

ก. สินทรัพย์ที่ไม่มีราคาหรือเรียกคืนไม่ได้ หรือ สินทรัพย์จัดชั้นสูญ หมายถึง
สิทธิเรียกร้องซึ่งได้ปฏิบัติการโดยสมควรเพื่อให้ได้รับชำระหนี้แต่ไม่มีทางที่จะได้รับชำระหนี้แล้ว เช่น
กรณีลูกหนี้ตาย สาบสูญ เลิกกิจการ
หรือธนาคารได้ฟ้องและมีคำสั่งศาลแล้วแต่ลูกหนี้ไม่มีทรัพย์สินจะชำระหนี้ได้ เป็นต้น
สินทรัพย์จัดชั้นสูญดังกล่าวธนาคารต้องตัดออกจากบัญชี

ข. สินทรัพย์ที่สงสัยว่าจะไม่มีราคาหรือเรียกคืนไม่ได้ ธนาคารแห่งประเทศไทยจัดแบ่งสินทรัพย์ เป็น
5 ประเภท ตามเกณฑ์พิจารณาและการตั้งสำรอง ดังนี้

+---+---------------+------------------------------------------+--------+
| ป |               | เกณฑ์การพิจารณา                            | การต   |
| ร |               |                                          | ั้งสำรอง |
| ะ |               |                                          |        |
| เ |               |                                          | (      |
| ภ |               |                                          | ร้อยละ) |
| ท |               |                                          |        |
| ส |               |                                          |        |
| ิน |               |                                          |        |
| ท |               |                                          |        |
| ร |               |                                          |        |
| ัพ |               |                                          |        |
| ย์ |               |                                          |        |
+---+---------------+------------------------------------------+--------+
| 1 | สินทรัพ         | (1) ลูกหนี้ที่ค้าง                             | 100    |
|   | ย์จัดชั้นสงสัยจะสูญ | ชำระต้นเงินหรือดอกเบี้ยเป็นระยะเวลารวมกันเกินกว่า |        |
|   |               |     12 เดือน นับแต่วันถึงกำหนดชำระ            |        |
|   |               |                                          |        |
|   |               |   ไม่ว่าจะเป็นไปตามเงื่อนไขหรือเงื่อนเวลาตามสัญญา |        |
|   |               |     หรือวันที่ธนาคารทวงถามหรือเรียกให้ชำระคืน    |        |
|   |               |     แล้วแต่วันใดจะถึงก่อน ยกเว้นลูกหนี้ที่จัดชั้นสูญแล้ว |        |
|   |               |                                          |        |
|   |               | (2) ลูกหนี้เงินเบิกเกินบัญชีที่ไม่มีวงเงิน            |        |
|   |               |     หรือถูกยกเลิกวงเงิน                      |        |
|   |               |     หรือมีวงเงินตามสัญญาแต่ยอดหนี้เกินวงเงิน      |        |
|   |               |     หรือครบกำหน                           |        |
|   |               | ดสัญญาแล้วและไม่มีเม็ดเงินนำเข้าบัญชีเพื่อชำระต้นเงิน |        |
|   |               |     หรือดอกเบี้ยเกินกว่า 12 เดือน              |        |
|   |               |     นับแต่วันที่ถูกยกเลิกวงเงิน                  |        |
|   |               |     หรือวันที่ยอดหนี้เกินวงเงิน                  |        |
|   |               |     หรือวันที่ครบกำหนดสัญญา แล้วแต่วันใดจะถึงก่อน  |        |
|   |               |                                          |        |
|   |               | (3) อสังหาริมทรัพย์ที่ได้มาจากการชำระหนี้         |        |
|   |               |     หรือซื้อจากการขายทอดตลาด                |        |
|   |               |     เฉพาะส่วนที่เป็นผลต่างของราคาตามบัญชีที่สูงก   |        |
|   |               | ว่ามูลค่าที่ได้จากการประเมินราคาหรือตีราคาไว้ไม่เกิน |        |
|   |               |     12 เดือน                              |        |
|   |               |                                          |        |
|   |               | (4) สินทรัพย์อื่นเฉพาะส                       |        |
|   |               | ่วนที่เป็นผลต่างของราคาตามบัญชีที่สูงกว่ามูลค่ายุติธรรม |        |
|   |               |     หรือมูลค่าที่คาดว่าจะได้รับคืน ทั้งนี้            |        |
|   |               |     ธนาคารต้องกำหนดมูลค่ายุติธรรม             |        |
|   |               |                                          |        |
|   |               |    หรือมูลค่าที่คาดว่าจะได้รับคืนตามมาตรฐานการบัญชี |        |
|   |               |                                          |        |
|   |               | (5) สินทร                                 |        |
|   |               | ัพย์หรือสิทธิเรียกร้องที่คาดว่าจะเรียกคืนไม่ได้ทั้งจำนวน |        |
+---+---------------+------------------------------------------+--------+
| 2 | ส             | (1) ลูกหนี้ที่ค้าง                             | 50     |
|   | ินทรัพย์จัดชั้นสงสัย | ชำระต้นเงินหรือดอกเบี้ยเป็นระยะเวลารวมกันเกินกว่า |        |
|   |               |     6 เดือน นับแต่วันถึงกำหนดชำระ             |        |
|   |               |     ไม่ว่าจะเป็นไปตามเงื่อนไขต                |        |
|   |               | ามสัญญาหรือวันที่ธนาคารทวงถามแล้วแต่วันใดจะถึงก่อน |        |
|   |               |     ยกเว้นลูกหนี้ที่จัดชั้นสูญ หรือสงสัยจะสูญแล้ว      |        |
|   |               |                                          |        |
|   |               | (2) ลูกหนี้เงินเบิกเกินบัญชีที่ไม่มีวงเงิน            |        |
|   |               |     หรือถูกยกเลิกวงเงิน                      |        |
|   |               |     หรือมีวงเงินตามสัญญาแต่ยอดหนี้เกินวงเงิน      |        |
|   |               |     หรือครบกำหนดสัญญาแล้ว                   |        |
|   |               |     และไม่มีเม็ดเงินนำเข้าบัญชีเพื่อชำระต้นเงิน     |        |
|   |               |     หรือดอกเบี้ยเกินกว่า 6 เดือน               |        |
|   |               |     นับแต่วันที่ถูกยกเลิกวงเงิน หรือวันที่ยอดหนี้เกิน   |        |
|   |               |     วงเงิน                                |        |
|   |               |     หรือวันที่ครบกำหนดสัญญาแล้วแต่วันใดจะถึงก่อน   |        |
|   |               |                                          |        |
|   |               | (3) ลูกหนี้ที่ศาลมีคำสั่งพิทักษ์ทรัพย์แล้ว             |        |
|   |               |     หรือลูกหนี้ที่เลิกกิจการ หรืออยู่ระหว่างชำระบัญชี  |        |
|   |               |                                          |        |
|   |               | (4) ลูกหนี้ที่ธนาคารติดต่อไม่ได้ หรือตามตัวลูกหนี้ไม่พบ |        |
|   |               |     หรือธนาคารได้ฟ้องลูกหนี้                   |        |
|   |               |     หรือ                                  |        |
|   |               | ได้ยื่นคำขอเฉลี่ยทรัพย์ในคดีที่ลูกหนี้ถูกเจ้าหนี้รายอื่นฟ้อง |        |
|   |               |                                          |        |
|   |               | (5) ลูกหนี้ที่ไม่ปรากฏธุรกิจแน่ชัด                 |        |
|   |               |     หรือไม่ได้ประกอบธุรกิจจริงจัง               |        |
|   |               |     หรือนำเงินไปใช้ผิดวัตถุประสงค์              |        |
|   |               |                                          |        |
|   |               | (6) ธนาคาร                               |        |
|   |               | ได้ยื่นคำขอเฉลี่ยทรัพย์ในคดีที่ลูกหนี้ถูกเจ้าหนี้รายอื่นฟ้อง |        |
+---+---------------+------------------------------------------+--------+
| ป |               | เกณฑ์การพิจารณา                            | การต   |
| ร |               |                                          | ั้งสำรอง |
| ะ |               |                                          |        |
| เ |               |                                          | (      |
| ภ |               |                                          | ร้อยละ) |
| ท |               |                                          |        |
| ส |               |                                          |        |
| ิน |               |                                          |        |
| ท |               |                                          |        |
| ร |               |                                          |        |
| ัพ |               |                                          |        |
| ย์ |               |                                          |        |
+---+---------------+------------------------------------------+--------+
| 3 | สินทรัพย์จัดช     | (1) ลูกหนี้ที่ค้าง                             | 20     |
|   | ั้นต่ำกว่ามาตรฐาน | ชำระต้นเงินหรือดอกเบี้ยเป็นระยะเวลารวมกันเกินกว่า |        |
|   |               |     3 เดือน นับแต่วันถึงกำหนดชำระ             |        |
|   |               |     ไม่ว่าจะเ                              |        |
|   |               | ป็นไปตามเงื่อนไขหรือเงื่อนเวลาตามสัญญาหรือวันที่ธนา |        |
|   |               | คารทวงถามหรือเรียกให้ชำระคืนแล้วแต่วันใดจะถึงก่อน |        |
|   |               |     ยกเว้นลูกหนี้ที่จัดชั้นสูญ สงสัยจะสูญ หรือสงสัยแล้ว |        |
|   |               |                                          |        |
|   |               | (2) ลูกหนี้เงินเบิกเกินบัญชีที่ไม่มีวงเงิน            |        |
|   |               |     หรือถูกยกเลิกวงเงิน หรือมี                 |        |
|   |               |     วงเงินตามสัญญาแต่ยอดหนี้เกินวงเงิน          |        |
|   |               |     หรือครบกำหนดสัญญาแล้วและไม่มีเ            |        |
|   |               | ม็ดเงินนำเข้าบัญชีเพื่อชำระต้นเงินหรือดอกเบี้ยเกินกว่า |        |
|   |               |     3 เดือน นับแต่วันที่ถูกยกเลิกวงเงิน           |        |
|   |               |     หรือวันที่ยอดหนี้เก                        |        |
|   |               | ินวงเงินหรือวันที่ครบกำหนดสัญญาแล้วแต่วันใดจะถึงก่อน |        |
+---+---------------+------------------------------------------+--------+
| 4 | สินทรัพย์จัดชั้น    | (1) ลูกหนี้ที่ค้าง                             | 2      |
|   | กล่าวถึงเป็นพิเศษ | ชำระต้นเงินหรือดอกเบี้ยเป็นระยะเวลารวมกันเกินกว่า |        |
|   |               |     1 เดือน นับแต่วันถึงกำหนดชำระ             |        |
|   |               |                                          |        |
|   |               |   ไม่ว่าจะเป็นไปตามเงื่อนไขหรือเงื่อนเวลาตามสัญญา |        |
|   |               |     หรือวันที่ธนาคารทวงถาม หรือเรียกให้ชำระคืน   |        |
|   |               |     แล้วแต่วันใดจะถึงก่อน ยกเว้นลูกหนี้ที่จัดชั้นสูญ    |        |
|   |               |     สงสัยจะสูญ สงสัย หรือต่ำกว่ามาตรฐานแล้ว     |        |
|   |               |                                          |        |
|   |               | (2) ลูกหนี้เงินเบิกเกินบัญชีที่ไม่มีวงเงิน            |        |
|   |               |     หรือถูกยกเลิกวงเงิน หรือมี                 |        |
|   |               |     วงเงินตามสัญญาแต่ยอดหนี้เกินวงเงิน          |        |
|   |               |     หรือครบกำหนดสัญญาแล้ว                   |        |
|   |               |     และไม่มีเ                              |        |
|   |               | ม็ดเงินนำเข้าบัญชีเพื่อชำระต้นเงินหรือดอกเบี้ยเกินกว่า |        |
|   |               |     1 เดือน นับแต่วันที่ถูกยกเลิกวงเงิน           |        |
|   |               |     หรือวันที่ยอดหนี้เกินวงเงิน                  |        |
|   |               |     หรือวันที่ครบกำหนดสัญญา แล้วแต่วันใดจะถึงก่อน  |        |
+---+---------------+------------------------------------------+--------+
| 5 | สินทรัพย์จัดชั้นปกติ | (1) ลูกหนี้ที่ไม่ผิดนัดชำระหนี้                    | 1      |
|   |               |                                          |        |
|   |               | (2) ลูกหนี้เงินเบิกเกินบัญชีที่ยังใช้ไม่เต็มวงเงิน      |        |
|   |               |     และยังไม่ถูกยกเลิก วงเงิน                 |        |
|   |               |     หรือสัญญายังไม่ครบกำหนด                  |        |
|   |               |                                          |        |
|   |               |   หรือลูกหนี้เงินเบิกเกินบัญชีที่ค้างชำระดอกเบี้ยไม่เกิน |        |
|   |               |     1 เดือน                               |        |
|   |               |                                          |        |
|   |               | (3) ลูกหนี้อื่นที่ไม่เข้าข่ายเป็นลูกหนี้จัดชั้นสูญ         |        |
|   |               |     สงสัยจะสูญ สงสัยต่ำกว่ามาตรฐาน            |        |
|   |               |     หรือกล่าวถึงเป็นพิเศษ (หรือควรระวังเป็นพิเศษ) |        |
+---+---------------+------------------------------------------+--------+

หมายเหตุ:

ก. รายละเอียดการจัดชั้นสินทรัพย์และการตั้งสำรองตามประกาศธนาคารแห่งประเทศไทย

ข. สินทรัพย์จัดชั้นสงสัยจะสูญตามข้อ 1 (1) หรือ 1 (2) (ในตารางข้างต้น)
ที่ธนาคารยังไม่ได้ดำเนินการปรับปรุงโครงสร้างหนี้
หรือฟ้องร้องดำเนินคดีทางกฎหมายธนาคารกันเงินสำรอง ดังนี้

(1) ลูกหนี้ที่มีระยะเวลาการค้างชำระเกินกว่า 12 เดือน แต่ไม่เกิน 24 เดือน
ให้ธนาคารนำมูลค่าของหลักประกันซึ่งได้ประเมินราคาตามหลักเกณฑ์การประเมินมูลค่าหลักประกันของสถาบันการเงินตามที่ธนาคารแห่งประเทศไทยกำหนดมาหักออกจากราคาตามบัญชีของลูกหนี้
และให้กันเงินสำรองในอัตราร้อยละ 100

(2) ลูกหนี้ที่มีระยะเวลาการค้างชำระเกินกว่า 24 เดือน แต่ไม่เกิน 36 เดือน
ธนาคารพิจารณากันเงินสำรองเพิ่มจากที่กำหนดใน (1) ไม่ต่ำกว่าร้อยละ 25
ของยอดคงค้างหลังหักเงินสำรองที่ธนาคารได้กันไว้แล้ว สำหรับลูกหนี้รายนั้น ๆ ตาม (1)

(3) ลูกหนี้ที่มีระยะเวลาการค้างชำระเกินกว่า 36 เดือน แต่ไม่เกิน 48 เดือน
ธนาคารพิจารณากันเงินสำรองเพิ่มจากที่กำหนดใน (1) ไม่ต่ำกว่าร้อยละ 50
ของยอดคงค้างหลังหักเงินสำรองที่ธนาคารได้กันไว้แล้ว สำหรับลูกหนี้รายนั้น ๆ ตาม (1)

(4) ลูกหนี้ที่มีระยะเวลาการค้างชำระเกินกว่า 48 เดือน
ธนาคารพิจารณากันเงินสำรองเพิ่มจากที่กำหนดใน (1)
เต็มจำนวนของยอดคงค้างหลังหักเงินสำรองที่ธนาคารได้กันไว้แล้ว สำหรับลูกหนี้รายนั้น ๆ ตาม
(1)

ในกรณีที่ธนาคารได้ดำเนินการกันเงินสำรองครบเต็มจำนวนตามที่ธนาคารแห่งประเทศไทยกำหนด
และมีส่วนที่เกินกว่าจำนวนเงินสำรองพึงกันแล้ว
สามารถนำส่วนเกินดังกล่าวมาหักออกจากจำนวนเงินที่ต้องพิจารณากันเงินสำรองเพิ่มเติมตาม (2)
(3) และ (4) ได้

สำหรับลูกหนี้ที่ต้องกันเงินสำรองเพิ่มตามหลักเกณฑ์ วิธีการ และเงื่อนไขที่กำหนดข้างต้นตามข้อ ข.
(2) (3) และ (4)
ธนาคารไม่จำเป็นต้องพิจารณาประเมินราคาหรือตีราคามูลค่าของหลักประกันใหม่
เว้นแต่กรณีที่ธนาคารแห่งประเทศไทยจะสั่งการเป็นอย่างอื่น

ค. ในกรณีที่ธนาคารได้ดำเนินการกันเงินสำรองสำหรับสินทรัพย์สงสัยจะสูญ ตาม (1)-(4) แล้ว
หากธนาคารได้ดำเนินการปรับปรุงโครงสร้างหนี้
ตามหลักเกณฑ์การปรับปรุงโครงสร้างหนี้ของธนาคารแห่งประเทศไทยหรือฟ้องร้องดำเนินคดีทางกฎหมายในภายหลัง
ธนาคารก็ไม่ต้องกันเงินสำรองเพิ่มตามข้อ ข. (2) (3) และ (4) อีก
และธนาคารดำเนินการเกี่ยวกับการโอนเงินสำรองพึงกัน ดังนี้

(1) กรณีที่ธนาคารได้ดำเนินการปรับปรุงโครงสร้างหนี้
ตามหลักเกณฑ์การปรับปรุงโครงสร้างหนี้ของธนาคารแห่งประเทศไทยภายหลังจากที่ได้ดำเนินการกันเงินสำรองสำหรับสินทรัพย์สงสัยจะสูญตามข้อ
ข. แล้ว
ธนาคารถือปฏิบัติตามหลักเกณฑ์การปรับปรุงโครงสร้างหนี้ของสถาบันการเงินที่ธนาคารแห่งประเทศไทยกำหนด
และสามารถโอนเงินสำรองส่วนเกินกว่าจำนวนเงินสำรองพึงกันกลับเป็นรายได้ได้

(2) กรณีที่มีการฟ้องร้องดำเนินคดีทางกฎหมาย
ภายหลังจากที่ได้ดำเนินการกันเงินสำรองสำหรับสินทรัพย์สงสัยจะสูญตามข้อ 1.2 แล้ว
ธนาคารคงเงินสำรองที่กันไว้ตามข้อ ข. (1) สำหรับลูกหนี้รายนั้น ๆ ไว้ในบัญชีต่อไป
ส่วนเงินสำรองที่กันไว้เพิ่มขึ้นตามข้อ ข. (2) (3) และ (4) ห้ามโอนกลับเป็นรายได้
แต่สามารถโอนไปใช้เป็นเงินสำรองสำหรับลูกหนี้รายอื่นได้

ในการจัดชั้นสินทรัพย์ ธนาคารจะพิจารณาตามเกณฑ์คุณภาพเป็นสำคัญ
แต่ต้องไม่ต่ำกว่าเกณฑ์ระยะเวลาค้างชำระตามที่ธนาคารแห่งประเทศไทยกำหนด
โดยธนาคารได้ให้ความสำคัญต่อการจัดชั้นสินทรัพย์
และมอบหมายให้ฝ่ายสอบทานสินเชื่อมีหน้าที่รับผิดชอบการกันเงินสำรองโดยเฉพาะ

ทั้งนี้
ธนาคารยึดหลักเกณฑ์การตั้งสำรองและเกณฑ์การตัดส่วนสูญเสียออกจากบัญชีในการปรับโครงสร้างหนี้
รวมทั้งเกณฑ์ในการคำนวณมูลค่าหลักประกันตามประกาศธนาคารแห่งประเทศไทย

2) นโยบายการตั้งสำรองค่าเผื่อหนี้สงสัยจะสูญ

วิกฤติเศรษฐกิจในช่วงที่ผ่านมาทำให้ธนาคารจำเป็นต้องดูแลคุณภาพสินทรัพย์อย่างระมัดระวัง
โดยมีนโยบายการตั้งสำรองค่าเผื่อหนี้สงสัยจะสูญสูงกว่าจำนวนที่ต้องตั้งตามเกณฑ์ของธนาคารแห่งประเทศไทย
ทั้งนี้ โดยคำนึงถึงโอกาสที่ลูกหนี้ที่ปรับปรุงโครงสร้างหนี้จะกลับมาเป็นหนี้ด้อยคุณภาพอีก

การกันเงินสำรอง หมายถึง การกันเงินสำรองสินทรัพย์ที่สงสัยว่าจะไม่มีราคาหรือเรียกคืนไม่ได้
ตามมาตรา 15 ทวิ แห่งพระราชบัญญัติการธนาคารพาณิชย์

เงินสำรอง หมายถึง เงินสำรองที่กันไว้เป็นค่าเผื่อหนี้สูญหรือหนี้สงสัยจะสูญ ค่าเผื่อการลดราคา
ค่าเผื่อการด้อยค่า ค่าเผื่อการปรับมูลค่า สำหรับสินทรัพย์ที่สงสัยว่าจะไม่มีราคาหรือเรียกคืนไม่ได้
ตามประกาศธนาคารแห่งประเทศไทย

ธนาคารจะกันสำรองสำหรับสินเชื่อไม่น้อยกว่าจำนวนที่ธนาคารแห่งประเทศไทยกำหนดโดยกันเงินสำรอง
ดังนี้

ก. เงินสำรองหนี้สูญตามเกณฑ์ธนาคารแห่งประเทศไทย หมายถึง
เงินสำรองสำหรับสินเชื่อที่คำนวณตามประกาศของธนาคารแห่งประเทศไทย เรื่อง
สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ ซึ่งรวมถึง
เงินสำรองหนี้สูญที่ธนาคารแห่งประเทศไทย สั่งให้กันเพิ่มสำหรับลูกหนี้บางราย

ข. เงินสำรองหนี้สูญทั่วไป หมายถึง
เงินสำรองหนี้สูญเพิ่มเติมนอกเหนือจากเงินสำรองหนี้สูญตามเกณฑ์ธนาคารแห่งประเทศไทย
โดยพิจารณาตามหลักความรอบคอบ (Prudent Banking) ดังนี้

-   เงินสำรองหนี้สูญทั่วไปเฉพาะราย หมายถึง
    เงินสำรองหนี้สูญที่กันเพิ่มเติมสำหรับลูกหนี้บางรายที่อาจจะได้รับผลกระทบจากความไม่แน่นอนของภาวะเศรษฐกิจ
    หรือภาวะธุรกิจของลูกหนี้ ซึ่งรวมถึงลูกหนี้ที่ปรับปรุงโครงสร้างหนี้กับธนาคารด้วย

-   เงินสำรองหนี้สูญทั่วไปโดยรวม หมายถึง
    เงินสำรองหนี้สูญที่ธนาคารกันเป็นภาพรวมไม่เจาะจงรายใดรายหนึ่ง
    เพื่อเพิ่มความมั่นคงของธนาคารและครอบคลุมความเสียหายที่อาจเกิดขึ้นในอนาคต
    โดยจะทยอยกันเงินสำรองหนี้สูญตามที่ธนาคารเห็นสมควร

3) นโยบายการปรับปรุงโครงสร้างหนี้

ธนาคารมีนโยบายในการปรับปรุงโครงสร้างหนี้สำหรับลูกหนี้ที่ผิดนัด โดยธนาคารจะพิจารณาถึง
ศักยภาพในการดำเนินธุรกิจต่อไปของลูกหนี้ มูลค่าหลักประกัน
และความร่วมมือของลูกหนี้แต่ละรายประกอบกัน โดยมีนโยบายและกลยุทธ์ในการดำเนินการ ดังนี้

นโยบาย

-   เร่งรัดและปรับปรุงโครงสร้างหนี้อย่างรวดเร็วและมีประสิทธิภาพ
    โดยให้ธนาคารไม่มีส่วนสูญเสีย หรือสูญเสียน้อยที่สุด

-   ติดตามควบคุมให้ลูกหนี้ที่ปรับปรุงโครงสร้างหนี้แล้วให้ปฏิบัติตามเงื่อนไข เพื่อป้องกัน
    NPLs Re-entry

-   มุ่งเน้นการเร่งรัดและปรับปรุงโครงสร้างหนี้ลูกหนี้รายที่มีศักยภาพ
    เพื่อให้ลูกค้าดำเนินธุรกิจต่อไปได้

-   มุ่งเน้นการเร่งรัดและปรับปรุงโครงสร้างหนี้ที่ประกอบอุตสาหกรรมขนาดกลางและขนาดย่อม
    (Small and Medium Enterprises: SMEs) เพื่อตอบสนองนโยบายของรัฐบาล

-   นำระบบเทคโนโลยีสารสนเทศ มาใช้ในการดำเนินการและการบริหาร

-   พัฒนาความชำนาญของพนักงานในด้านการปรับปรุงโครงสร้างหนี้และการจัดการทรัพย์สิน

โดยทั่วไป ธนาคารจะมีวิธีในการปรับปรุงโครงสร้างหนี้หลายวิธี เช่น
การรับโอนสินทรัพย์เพื่อชำระหนี้การแปลงหนี้เป็นทุน การเปลี่ยนแปลงเงื่อนไขการชำระหนี้
และการปรับปรุงโครงสร้างหนี้หลายลักษณะประกอบกัน

กลยุทธ์

-   สร้างมาตรฐานในการปฏิบัติงาน

1.  จัดทำคู่มือในการปฏิบัติงานในการเร่งรัดและปรับปรุงโครงสร้างหนี้

2.  จัดฝึกอบรมพนักงานให้มีความรู้ในเรื่องการเร่งรัดและปรับปรุงโครงสร้างหนี้

-   ลดขั้นตอนในการปฏิบัติงาน

1.  การกระจายอำนาจ

2.  ปรับปรุงแบบฟอร์ม

-   กำหนดแนวทางในการเร่งรัดและปรับปรุงหนี้อย่างชัดเจน

-   ศึกษาและจัดกลุ่มลูกหนี้ เป็น 3 กลุ่มธุรกิจ เพื่อประกอบการดำเนินการปรับปรุงโครงสร้างหนี้

1.  ดำเนินธุรกิจได้ แต่ขาดสภาพคล่อง

2.  ดำเนินธุรกิจได้ มีสภาพคล่อง แต่ไม่ยอมชำระหนี้

3.  ธุรกิจไม่มีอนาคต

-   ติดตามควบคุมให้ลูกหนี้ที่ปรับปรุงโครงสร้างหนี้แล้วให้ปฏิบัติตามเงื่อนไข โดย

1.  ติดตามฐานะและการดำเนินงานของลูกหนี้อย่างต่อเนื่อง
    และให้ลูกหนี้รายงานผลการปฏิบัติตามเงื่อนไขทางการเงินต่างๆ

2.  จัดทำรายงานความคืบหน้าของผลการดำเนินงาน
    ตามแผนการปรับปรุงโครงสร้างหนี้ของลูกค้าเสนอผู้บริหารเป็นประจำทุกเดือน

3.  กำหนดวิธีการแก้ไขปัญหาลูกหนี้ที่ไม่สามารถจ่ายชำระหนี้ตามสัญญาหรือไม่ปฏิบัติตามเงื่อนไขในการปรับปรุงโครงสร้างหนี้

-   นำระบบ IT มาใช้ในการดำเนินการ การบริหาร และการรายงาน

1.  พัฒนาระบบข้อมูลที่จะนำมาใช้ในการบริหารงาน
    และการจัดทำรายงานให้กับหน่วยงานทั้งภายในและภายนอกธนาคาร (Management
    Information System: MIS)

2.  พัฒนาระบบเทคโนโลยีสารสนเทศ มาใช้ในการเร่งรัดปรับปรุงโครงสร้างหนี้
    (Loan Information System: LIS)

-   จัดฝึกอบรมหลักการและแนวปฏิบัติในการปรับปรุงโครงสร้างหนี้
    ทั้งภายในและภายนอกให้กับพนักงาน

4) นโยบายการระงับการรับรู้รายได้ตามเกณฑ์ของธนาคาร
และตามเกณฑ์ของธนาคารแห่งประเทศไทย

นโยบายการรับรู้รายได้ดอกเบี้ยของธนาคารนั้น
กำหนดให้รายได้ดอกเบี้ยรับรู้ตามเกณฑ์สัดส่วนของเวลา โดยต้องคำนึงถึงอัตราผลตอบแทนที่แท้จริง
ยกเว้นดอกเบี้ยจากเงินให้กู้ยืมที่ค้างชำระเกินกว่า 3 เดือนทุกราย จะรับรู้รายได้เฉพาะที่ได้รับจริง
และตั้งแต่วันที่ 1 มกราคม 2543
ธนาคารจะบันทึกยกเลิกรายได้ดอกเบี้ยเงินให้กู้ยืมที่ได้บันทึกเป็นรายได้ไว้แล้วสำหรับลูกหนี้รายที่ค้างชำระเกินกว่า
3 เดือน
ซึ่งการบันทึกยกเลิกรายได้นี้จะดำเนินการเฉพาะรายที่ธนาคารได้บันทึกบัญชีเป็นรายได้ตั้งแต่วันที่ 1
มกราคม 2543 และรับรู้เป็นรายได้เฉพาะที่ได้รับชำระจริง
ซึ่งเป็นไปตามหลักเกณฑ์ที่ธนาคารแห่งประเทศไทยกำหนด

5.3 เงินลงทุนในหลักทรัพย์

1) นโยบายการลงทุนในหลักทรัพย์

-   ธนาคารกำหนดนโยบายในการลงทุนในหลักทรัพย์ ตามวัตถุประสงค์ดังต่อไปนี้

-   เพื่อการสำรองสินทรัพย์สภาพคล่องตามระเบียบของธนาคารแห่งประเทศไทย

-   เพื่อบริหารสภาพคล่องทางการเงินของธนาคาร

-   เพื่อเพิ่มรายได้และผลตอบแทนอื่นนอกเหนือจากดอกเบี้ยรับจากการให้สินเชื่อ

-   เพื่อช่วยส่งเสริมการดำเนินธุรกิจหลักของธนาคาร

-   เพื่อสนับสนุนนโยบายของทางการในการพัฒนาระบบเศรษฐกิจ

-   เพื่อเป็นเครื่องมือในกระบวนการปรับโครงสร้างหนี้

2) หลักเกณฑ์ในการลงทุนในหลักทรัพย์ของธนาคาร

ธนาคารมีหลักเกณฑ์ในการลงทุน โดยพิจารณาจากผลตอบแทนจากการลงทุน
ซึ่งเหมาะสมกับระดับความเสี่ยงและต้นทุนเงินฝากของธนาคาร โดยผลตอบแทนอาจอยู่ในรูปตัวเงิน
(Monetary Return) หรือที่ไม่ใช่ตัวเงิน (Non-Monetary Return)
แต่ให้ผลตอบแทนในรูปการสนับสนุนธุรกิจของธนาคาร หรือระบบเศรษฐกิจโดยรวม
นอกจากนี้การตัดสินใจลงทุนจะคำนึงถึงความเสี่ยงของหลักทรัพย์ สภาวการณ์ตลาด สภาพคล่อง
รวมทั้งระยะเวลาการถือครองหลักทรัพย์ และอายุหลักทรัพย์

ด้านตราสารหนี้

ธนาคารเน้นการลงทุนในพันธบัตรรัฐบาลหรือตราสารหนี้ที่รัฐบาลค้ำประกัน
ซึ่งเป็นตราสารหนี้ที่มีความเสี่ยงต่ำ
และสามารถนับเข้าเป็นเงินสำรองสินทรัพย์สภาพคล่องและจัดสรรเพื่อประโยชน์ในการทำธุรกรรมต่างๆ
กับธนาคารแห่งประเทศไทย นอกจากนั้น
มีการลงทุนบางส่วนในพันธบัตรรัฐวิสาหกิจและการลงทุนในตราสารหนี้บริษัทเอกชนที่มีการจัดอันดับความน่าเชื่อถือในระดับลงทุน

ด้านตราสารทุน

การลงทุนของธนาคารเป็นไปตามภาวะตลาดในแต่ละช่วงเวลา โดยยึดหลักความระมัดระวัง
และมีการทบทวนนโยบายการลงทุนอย่างสม่ำเสมอ โดยในภาวะที่ธนาคารมีสภาพคล่องส่วนเกิน
ธนาคารจะพิจารณาลงทุนในหุ้นสามัญของบริษัทที่จดทะเบียนในตลาดหลักทรัพย์แห่งประเทศไทย
ซึ่งมีกิจการมั่นคง มีกำไร มีประวัติการจ่ายเงินปันผลสม่ำเสมอ และมีสภาพคล่องในการซื้อขาย
อย่างไรก็ตามเงินลงทุนบางส่วนของธนาคารเป็นผลจากการแปลงหนี้เป็นทุนจากการปรับโครงสร้างหนี้
ซึ่งธนาคารมีนโยบายที่จะจำหน่ายเงินลงทุนในหุ้นที่ได้จากการปรับโครงสร้างหนี้
โดยพิจารณาเงื่อนไขของสัญญาปรับโครงสร้างหนี้ประกอบการดำเนินการ
นอกจากนั้นยังพิจารณาลงทุนในธุรกิจที่สนับสนุนธุรกิจของธนาคารตามความเหมาะสม

3) การบริหารความเสี่ยงจากการลงทุน

ธนาคารแต่งตั้งผู้บริหารระดับสูงเป็นคณะกรรมการบริหารสินทรัพย์และหนี้สิน
เพื่อกำหนดนโยบายการบริหารความเสี่ยง
และกำหนดกลยุทธ์ด้านการลงทุนโดยคำนึงถึงผลตอบแทนซึ่งปรับจากความเสี่ยง
รวมทั้งมีคณะกรรมการการลงทุน เป็นผู้กำกับดูแลการจัดการลงทุนให้เป็นไปตามนโยบาย
โดยธนาคารได้ติดตามดูแลเงินลงทุนที่ได้ดำเนินการอนุมัติให้ลงทุนอย่างใกล้ชิด เพื่อสร้างผลตอบแทน
และเพื่อป้องกันความเสียหายในเรื่องการด้อยค่าของเงินลงทุน โดยการติดตามภาวะเศรษฐกิจ
ผลการดำเนินงาน การเคลื่อนไหวของระดับราคา การวิเคราะห์แนวโน้มอัตราผลตอบแทนของตลาด
และข่าวสารที่เกี่ยวข้องต่าง ๆ
เพื่อให้สามารถประเมินสถานะและสภาวการณ์แวดล้อมทางธุรกิจของบริษัทที่ธนาคารลงทุนได้อย่างถูกต้อง
ปรับมูลค่าหลักทรัพย์ตามราคาตลาด
และสำรองเผื่อการด้อยค่าที่สอดคล้องกับมูลค่าเงินลงทุนที่เปลี่ยนแปลงไป
รวมทั้งควบคุมดูแลให้การลงทุนอยู่ภายใต้วงเงินลงทุนรวมที่กำหนดไว้

ทั้งนี้ มีการรายงานการซื้อขาย สถานะของพอร์ตลงทุนระยะสั้นให้คณะกรรมการบริหาร
ทราบอย่างสม่ำเสมอทุกสัปดาห์
และรายงานการลงทุนในหลักทรัพย์ทุกประเภทของธนาคารให้คณะกรรมการธนาคารทราบทุกเดือน

4) การตั้งสำรองค่าเผื่อการด้อยค่า

การตั้งสำรองค่าเผื่อการด้อยค่าของทรัพย์สินของธนาคารจะพิจารณาจากข้อบ่งชี้การด้อยค่าตามมาตรฐานการบัญชี
และการประมาณมูลค่าที่คาดว่าจะได้รับคืนในอนาคต

5.4 นโยบายการลงทุนในบริษัทย่อยและบริษัทร่วม

ธนาคารมีนโยบายลงทุนในบริษัทย่อยและบริษัทร่วมที่ได้จัดตั้งขึ้น
เพื่อสนับสนุนธุรกิจหลักของธนาคารตามลักษณะและวัตถุประสงค์ของธุรกิจในแต่ละสายงาน
โดยแบ่งแยกงานที่มิใช่ธุรกิจหลักของธนาคารให้บริษัทเหล่านั้นเป็นผู้ดำเนินการ
ทำให้ธนาคารสามารถลดค่าใช้จ่ายด้านพนักงานและค่าใช้จ่ายอื่นๆ ในสายงานต่างๆ
และสามารถบริหารงานที่เป็นธุรกิจหลักได้อย่างมีประสิทธิภาพ ทั้งนี้
การจัดตั้งบริษัทย่อยหรือบริษัทร่วมดังกล่าวเป็นการสนับสนุนธุรกรรมของธนาคารด้านต่างๆ ดังนี้

1) ธุรกิจการให้บริการ รับจ้าง อำนวยความสะดวก และเพิ่มประสิทธิภาพในด้านต่างๆ เช่น
ด้านกฎหมาย ระบบสารสนเทศ ระบบธุรกิจบริการต่างๆ ซึ่งประกอบด้วย
การบริการศูนย์ฝึกอบรมพนักงาน การบริการด้านยานพาหนะ การบริการขนย้ายทรัพย์สิน
การรับจ้างดูแลรักษาความปลอดภัย เป็นต้น

2) ธุรกิจทางการเงิน ซึ่งที่ส่งเสริมธุรกิจของธนาคารให้ครบวงจรยิ่งขึ้น เช่น
บริษัทหลักทรัพย์จัดการกองทุนรวม บริษัทบัตรเครดิต บริษัทลิสซิ่ง บริษัทประกันชีวิต บริษัทประกันภัย
เป็นต้น

ในส่วนของบริษัทย่อย
ธนาคารมีเป้าหมายที่จะดูแลการปฏิบัติงานของบริษัทในการให้บริการแก่หน่วยงานที่เกี่ยวข้องของธนาคารในอัตราค่าใช้จ่ายที่ไม่สูงกว่า
เมื่อเปรียบเทียบกับการดำเนินการเอง หรือว่าจ้างบริษัทภายนอก
รวมทั้งธนาคารจะมีรายได้จากบริษัทดังกล่าวในรูปของเงินปันผล
ธนาคารมีนโยบายส่งผู้บริหารของธนาคารเข้าเป็นกรรมการเพื่อประโยชน์ในการควบคุมดูแลการดำเนินงาน
และกำหนดให้บริษัทย่อยจัดทำแผนธุรกิจ
และงบประมาณประจำปีนำเสนอธนาคารเพื่อขอความเห็นชอบ
เพื่อให้นโยบายการดำเนินกิจการมีความสอดคล้องกับนโยบายของธนาคาร
นอกจากนั้นยังได้ควบคุมการดำเนินธุรกิจของบริษัทย่อยหรือบริษัทร่วมอย่างใกล้ชิด
ตามเงื่อนไขของธนาคารแห่งประเทศไทย
ซึ่งกำหนดให้บริษัทย่อยหรือบริษัทร่วมจัดทำข้อมูลและรายงานผลการดำเนินงานเสนอคณะกรรมการธนาคารทุกครึ่งปี
และจะต้องส่งข้อมูลและรายงานดังกล่าวให้ ธนาคารแห่งประเทศไทยทราบภายใน 90 วัน

ในส่วนของบริษัทร่วม ธนาคารมีนโยบายที่การลงทุนในบริษัทที่มีศักยภาพที่จะสร้างโอกาสในเชิงธุรกิจ
โดยเป็นพันธมิตรร่วมทุนที่สนับสนุนธุรกิจระหว่างกัน มีแนวโน้มที่จะให้ผลตอบแทนสูงแก่ธนาคาร